17.7.2023
MT
Il-Ġurnal Uffiċjali tal-Unjoni Ewropea
C 252/17
3) L-Artikolu 49(3) tal-Karta tad-Drittijiet Fundamentali tal-Unjoni Ewropea għandu jiġi interpretat fis-sens li jippermetti li jiġu applikati għall-awturi ta’ ksur tal-Artikolu 313-6-2 tal-Kodiċi Kriminali, introdott permezz tal-Liġi Franċiża tat-12 ta’ Marzu 2012, multi f’ammont previst minn dan l-artikolu, li jammonta għal EUR 15 000 u, fil-każ ta’ reċidiva, għal EUR 30 000, fid-dawl, minn naħa, tan-natura restrittiva tad-dispożizzjoni legali stabbilita u, min-naħa l-oħra, tan-natura mhux wisq gravi tal-ksur imwettaq?
4) Il-prinċipju ta’ ċertezza legali stabbilit mill-Qorti tal-Ġustizzja tal-Unjoni Ewropea bħala prinċipju ġenerali tad-dritt tal-Unjoni u l-Artikolu 49(1) tal-Karta tad-Drittijiet Fundamentali tal-Unjoni Ewropea li jistabbilixxi l-prinċipju ta’ nullum crimen, nulla poena sine lege għandhom jiġu interpretati fis-sens li jawtorizzaw iż-żamma tal-Artikolu 1 tal-Liġi Franċiża tas-27 ta’ Ġunju 1919 li, minn naħa, ma jippermettix lill-persuni kkonċernati jkunu jafu jekk il-bejgħ jew it-trasferiment imwettaq minnhom ikunx jirrigwarda biljett issussidjat jew bi prezz irħas, minkejja li dan il-fatt jagħti lok għar-responsabbiltà kriminali tagħhom u, min-naħa l-oħra, ma jippermettix lill-partijiet fil-kawża jkunu jafu bi preċiżjoni l-piena imposta, peress li din il-piena hija fformulata bil-franki Franċiżi antiki mingħajr l-ebda riferiment espress għat-testi applikabbli?
5) Il-prinċipju ta’ ċertezza legali stabbilit mill-Qorti tal-Ġustizzja tal-Unjoni Ewropea bħala prinċipju ġenerali tad-dritt tal-Unjoni u l-Artikolu 49(1) tal-Karta tad-Drittijiet Fundamentali tal-Unjoni Ewropea li jistabbilixxi l-prinċipju ta’ nullum crimen, nulla poena sine lege għandhom jiġu interpretati fis-sens li jipprekludu l-applikazzjoni tal-Artikolu 313-6-2 tal-Kodiċi Kriminali Franċiż li joħloq inċertezza għal persuna li toffri jew tipprovdi l-mezzi għall-bejgħ ta’ biljetti ta’ dħul għal avveniment jew spettaklu, liema persuna ma hijiex f’pożizzjoni tkun taf jekk il-bejjiegħ ikunx kiseb jew le l-awtorizzazzjoni tal-produttur, tal-organizzatur jew tal-proprjetarju tad-drittijiet ta’ sfruttament, meta l-kunċett ta’ organizzatur ma huwiex iddefinit b’mod ċar fit-testi applikabbli?
6) L-Artikolu 313-6-2 tal-Kodiċi Kriminali Franċiż jikkontribwixxi għall-istabbiliment ta’ livell għoli ta’ protezzjoni tal-konsumatur kif meħtieġ mid-dritt tal-Unjoni u stabbilit bl-Artikolu 38 tal-Karta tad-Drittijiet Fundamentali tal-Unjoni Ewropea, peress li din id-dispożizzjoni kriminali tippermetti li tiġġieled l-ispekulazzjoni ta’ biljetti minn intermedjarji mhux awtorizzati?
7) Il-projbizzjoni ta’ bejgħ mill-ġdid ta’ biljetti minn persuna li ma hijiex l-organizzatur jew il-produttur ta’ spettaklu jew persuna li tkun ingħatat l-awtorizzazzjoni minnu biex tagħmel dan, stabbilita fl-Artikolu 313-6-2 tal-Kodiċi Kriminali Franċiż, ma hijiex kuntrarja għall-prinċipju ta’ kompetizzjoni stabbilit mid-dritt tal-Unjoni (Artikoli 101 sa 109 TFUE)?
8) L-Artikolu 313-6-2 tal-Kodiċi Kriminali ma jagħtix dritt esklużiv lill-organizzaturi ta’ spettakli, kuntrarju għall-Artikolu 106(1) TFUE sa fejn jagħti lil dawn l-organizzaturi monopolju fuq il-bejgħ tal-biljetti tagħhom?
Talba għal deċiżjoni preliminari mressqa mis-Sąd Apelacyjny w Warszawie (il-Polonja) fl-24 ta’ Marzu 2023 – S. S.A. vs C. sp. z o.o.
(Kawża C-197/23, S.)
(2023/C 252/19) Lingwa tal-kawża: il-Pollakk Qorti tar-rinviju Sąd Apelacyjny w Warszawie
Partijiet fil-kawża prinċipali Rikorrent: S. S.A. Konvenut: C. sp. z o.o.
Domandi preliminari 1) L-Artikolu 2, l-Artikolu 6(1) u (3) u t-tieni subparagrafu tal-Artikolu 19(1) tat-Trattat dwar l-Unjoni Ewropea, moqrija flimkien mal-Artikolu 47 tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”), għandhom jiġu interpretati fis-sens li ma hijiex qorti indipendenti u imparzjali, stabbilita minn qabel bil-liġi u li tiżgura protezzjoni ġudizzjarja effettiva, il-qorti tal-ewwel istanza ta’ Stat Membru tal-Unjoni Ewropea, li hija komposta minn imħallef uniku ta’ dik il-qorti nnominat biex jieħu konjizzjoni ta’ kawża bi ksur flagranti tad-dispożizzjonijiet tad-dritt nazzjonali dwar l-assenjazzjoni tal-kawżi kif ukoll dwar in-nomina u l-bidla tal-kulleġġi ġudikanti?